**JP„TRŽNICA“ D.O.O. ZENICA**

**Ul. Maršala Tita br.48,**

Na osnovu člana 20a. Zakona o radu („Službene novine Federacije BiH“, broj: 26/16, 89/18), člana 11. stav (6) Zakona o javnim preduzećima ("Službene novine Federacije BiH", broj: 8/05, 81/08, 22/09 i 109/12), člana 4. Uredbe o postupku prijema u radni odnos u javnom sektoru u Zeničko - dobojskom kantonu („Službene novine Ze-do kantona“, broj: 8/19),člana 36. Statuta Javnog preduzeća “Tržnica” d.o.o Zenica i Odluke Uprave JP "Tržnica" d.o.o. Zenica o potrebi zasnivanja radnog odnosa na neodređeno vrijeme, uz probni rad (broj: 2603/19 od 01.11.2019.godine), JP „Tržnica“ d.o.o. Zenica objavljuje:

**JAVNI OGLAS**

**za prijem radnika u radni odnos na neodređeno vrijeme**

**(uz probni rad)**

U radni odnos na neodređeno vrijeme uz probni rad u trajanju od dva mjeseca, prima se radnik/ca na radno mjesto:

1. **"Službenik u knjigovodstvu" u Odjeljenju za ekonomske, finansijske i**

**knjigovodstvene poslove- 1 (jedan) izvršilac.**

**Opis poslova:**

Poslovi pripreme obrade podataka za fakturisanje, poslovi fakturisanja-mjesečne redovne fakture, avansi i vanredne fakture, poslovi knjiženja poslovnih promjena u knjigovodstvu, ulazne i izlazne knjigovodstvene poslove, unošenje i obrada podataka vezanih za knjigovodstvo, evidencija avansnih uplata, materijalna evidencija (sitan inventar, HTZ oprema...), kao i druge srodne poslove u Odjeljenju za ekonomske, finansijske i knjigovodstvene poslove.

Osnovna plaća za ovo radno mjesto iznosi: 740,00 KM.

**Uslovi:**

Pored općih uslova propisanih Zakonom (da je kandidat stariji od 18 godina, da je državljanin BiH, i da ima zdravstvenu sposobnost za obavljanje poslova radnog mjesta, kandidati koji se prijavljuju na Javni Oglas treba da ispunjavaju i posebne uslove:

* završena SSS,
* najmanje 6 mjeseci radnog iskustva na istim ili sličnim poslovima.

**Sadržaj prijave:**

Uz prijavu na Javni oglas kandidati su dužni dostaviti sljedeću dokumentaciju (original ili ovjerene fotokopije):

* kraću biografiju odnosno CV,
* diplomu ili svjedočanstvo o završenom školovanju tj. stručnoj spremi,
* potvrdu/uvjerenje o radnom iskustvu, uz obavezno navedena radna mjesta na kojima je radio sa periodima trajanja rada u struci,
* uvjerenje o državljanstvu BiH (ne starije od 6 mjeseci), i
* CIPS - potvrda o prebivalištu (ne stariji od 3 mjeseca).

Kandidati uz prijavu i potrebnu dokumentaciju mogu dostaviti i druga dokumenta koja mogu uticati na izbor kandidata, kao što su npr.:uvjerenja nadležnih službi o pripadnosti kategoriji boračke populacije (u skladu sa Zakonom o pravima demobiliziranih branilaca i članova njihovih porodica („Službene novine Federacije BiH“ broj: 54/19) i Zakona o dopunskim pravima boraca i članova njihovih porodica (“Službene novine ZDK“, broj:1/14)za prioritet u zapošljavanju u odnosu na druge kandidate pod jednakim uslovima), kućna lista kandidata koji žive u porodici bez prihoda i drugo.

Svi kandidati čije prijave budu uredne, potpune i blagovremene bit će pozvani pismenim putem najkasnije 5 dana prije dana održavanja na usmeni intervju na kojem će Komisija za izbor kandidata ocjenjivati i provjeravati poznavanje problematike radnog mjesta za koje je raspisan ovaj Javni oglas (pitanja osnovnog poznavanja oblasti poslova knjigovodstvenih evidencija, fakturisanje i tretiranje PDV-a, knjiženje, te druge slične poslove), opće znanje, te pitanja iz dosadašnjeg radnog iskustva.

**Napomena:**

Ljekarsko uvjerenje o općoj zdravstvenoj sposobnosti izabrani kandidat je obavezan dostaviti 15 dana od dana prijema obavijesti o njegovom izboru.

Traženi dokumenti se neće vraćati.

Oglas ostaje otvoren 8 (osam) dana od dana posljednje objave.

Nepotpune, neuredne i neblagovremene prijave neće se uzeti u razmatranje.Oglas će biti objavljen na web stranici preduzeća i u dnevnom listu "Oslobođenje", te dostavljen nadležnoj JU Službi za zapošljavanje za potrebe objave na njihovoj web stranici.

Telefon kontakt osobe zadužene za davanje dodatnih obavještenja je

032/401-573 ili 032/460-322, kontakt osoba Hajrija Čolaković.

**Prijave sa potrebnom dokumentacijom dostaviti u zatvorenoj koverti lično ili preporučenom poštom na adresu**

**Javno preduzeće "TRŽNICA" d.o.o. Zenica**

**Ul. Maršala Tita broj 48 (sprat zgrade Gradske tržnice)**

**72000 Zenica**

**sa naznakom "NE OTVARAJ - PRIJAVA NA JAVNI OGLAS“**

**JP „Tržnica“ d.o.o. Zenica**